COVID-19 аҟынтәи урыстәылатәи ахәбатәи алаҵа ашәҟәҭаҩра иаздырхиоит
© Sputnik / Григорий СысоевЛиния розлива инъекционных препаратов шприц-доза вакцины "ЭпиВакКорона"
© Sputnik / Григорий Сысоев/
Акоронавирус аҟынтәи Урыстәыла арегионқәа зегь рҿы алаҵаҟаҵара даҽа лаҵак ала ихарҭәаахоит – "ЭпиВакКорона-Н", ацентр "Вектор" аҟынтә.
АҞӘА, нанҳәа 18 - Sputnik. COVID-19 аҟынтәи урыстәылатәи ахәбатәи алаҵа ашәҟәҭаҩра иаздырхиоит ҳәа аҳәамҭа ҟалҵеит Роспотребнадзор ахада Анна Попова. Абри атәы аанацҳауеит РИА Новости.
"Урыстәылатәи алаҵақәа ԥшьба ашәҟәы иҭаагалахьеит. Уажәы ахәбатәи азырхиара ҳаҿуп. Ари авирус аламырҵәара иацхраауеит", - ҳәа лҳәеит Попова, астол гьежь "Санитарный щит страны – безопасность для граждан" аҿы.
Алаҵа "ЭпиВакКорона-Н" ацентр "Вектор" иҭнажьуеит. Аҭаҩразы адокументқәа лаҵарамзазы инашьҭын. "Вектор" ахада Рината Максиутова илҳәеит алаҵа ҩ-дозакны ишыҟарҵо.
13 Нанҳәа, 09:22
24
Урыстәыла агәабзиарахьчара аминистрра ашәҟәы иҭанагалахьеит алаҵақәа ԥшьба: "Спутник V" Гамалеи ихьӡ зху Ацентри РФПИ-и еицыҟарҵеит. Ари алаҵа адунеи аҟны раԥхьаӡа акәны COVID-19 хызҽуа ҳәа иҭаҩуп. Жьҭаарамзазы ашәҟәы иҭаргалеит даҽа лаҵакгьы - "ЭпиВакКорона", уи новосибирсктәи ацентр "Вектор" иаԥнаҵеит. Иара убасгьы Урыстәыла агәабзиарахьчара аминистрра иҭанаҩит COVID-19 хызҽуа ахԥатәи алаҵа "КовиВак". "КовиВак" аԥҵоуп Урыстәылатәи аҭҵаарадыррақәа ракадемиа иатәу М.П. Чумаков ихьӡ зху Аиммунологиатә препаратқәа рыҭҵаареи аус рыдулареи рфедералтә ҭҵаарадырратә центр аҟны, иара убас иҭыжьуп алаҵа "Спутник V" актәи ахәҭа "Спутник Лайт". COVID-19 аҟынтәи Аԥсны алаҵаҟаҵара иалагеит 2021 шықәса лаҵарамзазы "Спутник V" ала, нанҳәа 10 азы иацҵоуп "Спутник Лайт" ала.